Tiwi

Tiwiene er en aboriginsk stamme som bor på Tiwiøyene i Nord-Australia. Tiwi-kunsten og Tiwi-språket er markant forskjellige fra de som finnes i Arnhem Land i nærheten. Språket regnes som et isolert språk og kunsten er vanligvis abstrakt og geometrisk. Engelsk undervises som andrespråk, men tiwiene snakker stort sett sitt eget språk seg imellom.

I sorg over en som har gått bort, maler tiwiene vanligvis kroppen mens de unngår å spise mat på egenhånd. En annen person må da mate dem.

Mange tiwi jakter fortsatt. På land jakter de wallaby, øgler, slanger, skilpadder osv. Til sjøs jakter de på skilpadder, krokodiller, dugonger og fisk.

Noen kjente Tiwier er David Kantilla, Austin Wonaeamirri og Adam Kerinaua.

Referanser 

Australsk samfunn
Urfolk i Oseania